අලංකාර කඳු වළල්ලකින් වටවුණු දූපතක් බඳු ගම්මානය නිල් පලසක් එලුවා සේ පෙනෙනතෙක් මානයේ විහිද යන කෙත් යායකින් සමන්විතය. ගමටම සිසිල සදමින් සෙවණ දෙන ගම කෙළවර පිහිටි දෙදියගල රක්ෂිතයෙන් ඇරඹී ගම මැදින් ගලා යන දිගිලි නදිය ගමට එක් කරන්නේ අමුතුම අලංකාරයකි. නිල්වලා ගං කොමලිය පොහොසත් කරන එහි ප්‍රධාන අතු ගංගාව වන දිගිලි නදිය වසර පුරාවට ගොඩ මඩ දෙකම සරුසාර කරමින් ගලා බසින්නේ ගම් වැසියන්ගේ ජීවිතවලට මහා ආශිර්වාදයක් එක් කරමිනි. අතීතයේ දී මලිදුව ගම්මානයේ මලියදේව මහ රහතුන් වහන්සේ වැඩ සිටියා යැයි පැවසෙන පින්බිම ගම්මානය මැද විරාජමානව වැජඹෙන අතර එම ස්ථානය මලිදුව අම්පිටිය නමින් ප්‍රසිද්ධියට පත්ව ඇත. මේ පුණ්‍ය භූමිය අතීතයේ පටන්ම මහත් හාස්කම්වලින් පිරුණු තැනක් බව ගමේ වැඩිහිටියන් පවසන්නේ මහත් වූ ගෞරවයකිනි. කාලයෙන් කාලයට ගැමියන්ට ගම්මානයට ඇතිවන අපල උපද්‍රව සහ ව්‍යසනවලදී අම්පිටිය පින්බිමට පැමිණ පිහිට පැතීමට ගම්මානයේ පමණක් නොව අවට ප්‍රදේශවල ජනයාද පුරුදුව සිටිති.
කෙත් යාය පෙනෙන්නේ කුමක් සේද?
නිල් පලසක් එලුවා සේ